Contrabanda cu țigări este cea mai des întâlnită infracțiune la frontiere
Contrabanda cu țigări este cea mai des întâlnită infracțiune la frontiere. Numai anul trecut au fost confiscate la graniță aproape 6 milioane de pachete de țigări, în valoare de 100 de milioane de lei. Din acest motiv, în dotarea Poliției de Frontieră au intrat încă 2 drone cu care autoritățile vor să combată fenomenul. Aceste drone sunt cele mai moderne dintre toate dispozitivele de zbor pe care le are Poliția de Frontieră. Ele vor detecta atât oamenii care încearcă să treacă frontiera fraudulos, cât și contrabandiștii de țigări sau alte bunuri.